**לראשונה במשגב המועצה מזמינה סטודנטים**

**תושבי משגב לקחת חלק בפרויקטים של מעורבות חברתית**

**וליהנות ממלגת לימודים**

התוכנית, במימון מפעל הפיס, המועצה ופר"ח, ייחודית בכך שבנוסף לתמיכה הכלכלית לסטודנט, היא עתידה לסייע לשורת פרויקטים חברתיים-קהילתיים במשגב. סטודנטים המעוניינים להיתמך ולתמוך – מוזמנים בחום לקרא את השורות הבאות ולפנות אלינו.

**מאפייני הסטודנטים:**

* תושבי יישובי המועצה על פי מרשם האוכלוסין של משרד הפנים, במשך 5 שנים אחרונות (לפחות).
* סטודנט במסלול לימודים אקדמי מוכר (מל"ג) לתואר ראשון (החל מהשנה הראשונה)
* לימודים בהיקף של 20 שעות שבועיות לפחות
* סטודנט אשר לא עושה פעילות חונכות דרך גורם אחר
* סטודנט אשר לא קיבל מהמועצה מלגת מעורבות חברתית בעבר – עדיפות.
* אינו מקבל מימון לשכר הלימוד מגוף אחר בהיקף של 50% ומעלה (שכ"ל אוניברסיטאי) - עדיפות.
* שירות צבאי או שירות לאומי / אזרחי
* ראיון אישי

**פירוט הפעילויות החברתיות וקהל היעד של פעילויות אלו**

**רכזי נוער בישובים - 10 מלגות**

**מרכזים ומדריכים את מערך החינוך הבלתי פורמאלי בישובי משגב  
קשר וחיזוק הקהילות בישובים - המלגה תינתן בנוסף לשכר הרכז**  
דרישות  
הדרכה וניהול פעילות תנועת הנוער בישוב  
הדרכת שכבה בוגרת בישוב פעם בשבוע  
ליווי והדרכת המדריכים הצעירים בישוב  
השתתפות בהכשרת הרכזים במהלך השנה (פעם בשבוע)

**מרכז צעירים - מלגה 1**

**מנהיגות צעירה, הובלת תחום הצעירים במשגב, מתן חיזוק חברתי**

דרישות:

מפגש חודשי עם מנהלת מרכז הצעירים משגב

מיפוי צעירים בישובי משגב

יצירת קשר והקמת צוות מוביל לצעירים

יחסי אנוש טובים, סבלנות, יצירתיות, יוזמה

עבודה אחר הצהרים, בערבים ובחופשות.

אחראיות, ניסיון בעבודה עם תוכנות.

**בתי הספר- 3 מלגות**

1. "**עומר משגב"- תכנית ליווי תלמידים עם לקות תקשורת**

מטרת התוכנית-

חיזוק מיומנויות חברתיות בקרב תלמידים עם לקות תקשורת.

מהלך התוכנית-

הסטודנט יגיע לכיתת התקשורת בימי שישי בבוקר ובמהלך החופשות ויצטרף לצוות הכיתה בהפעלת התכניות המיוחדות.

דרישות-

רצף מפגשים - פעם בשבוע ביום שישי למשך שעתיים והשתתפות ב"חופשה- פעילה" ע"פ תאריכי חופשות החגים והקיץ. (מספר שעות ההתנדבות נקבעים לרב ע"פ גובה המלגה).

ניסיון  ניסיון בתחום חינוכי-טיפולי  - יתרון.

תינתן עדיפות לסטודנטים לחינוך והוראה.

2. **"עומר- משגב"- תכנית "חונכות אישית" לתלמידים בחטיבת הנעורים**

מטרת התוכנית-

יצירת קשר אישי ומשמעותי וחיבור בין תלמיד עם קשיים לימודיים לדמות בוגרת שאינה חלק מהמסגרת החינוכית, אשר תלווה את המתבגר, אחה"צ ותהווה עבורו מעין "אח בוגר".

מהלך התוכנית-

יועצת בית הספר תאתר תלמידים היכולים להיתרם מקשר עם חונך אחה"צ ותנסה להתאים בין החונך למתבגר, באישור התלמיד והוריו.

החונך ייפגש עם המתבגר פעם אחת בשבוע למפגש של שעתיים ויסייע לו בהכנת מטלות לימודיות ופעילויות הפגתיות בלתי פורמליות.

דרישות התפקיד-

מפגש שבוע, קבוע במשך 8 חודשים לפחות.

מפגש חודשי עם יועצת בית הספר.

ניסיון בתחום חינוכי-טיפולי  - יתרון!

3**. "עומר -משגב"- תוכנית סיוע לימודי בחטיבה בוגרת לקראת בחינות הבגרות**

מטרת התוכנית-

תגבור לימודי לתלמידי י"א- י"ב, לקראת בחינות הבגרות.

מהלך התוכנית-

סטודנטים יגיעו בשעות הצהריים או לחלופין בימי תגבור בשישי או במהלך החופשות ויסייעו לתלמידים לחזור על החומר הלימודי לקראת בחינות הבגרות.

רכז המקצוע יקבל את רשימת הסטודנטים ובנה להם מערכת תגבורים בהתאם לשעות המחויבים על מנת לקבל את המלגה. הסיוע הלימודי יינתן בהנחיה של המורה המלמד ובנוכחותו.

דרישות-

יחסי אנוש טובים, סבלנות, יצירתיות, יוזמה.

ניסיון בהוראה- יתרון.

גמישות בנוגע לשעות ההתנדבות.

קשר רציף עם רכז המקצוע.

**מרחבים - מלגה 1**

**"עמותת מרחבים"- תכנית ללימוד ואימון שימוש עם סמארטפונים , טאבלטים ומחשבים**

מטרת התוכנית-

1. הכרות וחיזוק מיומנויות השימוש בסמארטפונים בטאבלטים ובמחשבים בקרב וותיקי מ.א. משגב.

2. גישור על הפער הטכנולוגי והדיגיטלי בקרב הוותיקים, בכדי לקדם את הקשר של הוותיקים עם המשפחה, חברים, להפגת בדידות  צרכנות ועוד ועוד.

3. מפגש בין דורי בין סטודנטים ממשגב לוותיקי משגב.

מהלך התוכנית-

הסטודנטים  יקבלו הדרכה  על לימוד  אנשים מבוגרים בשימוש בסמארטפונים טאבלטים  ומחשבים ויגיעו לבית מרחבים , או לבתי הוותיקים, במהלך החופשות (יולי  - אוקטובר ) ו /או  ימי שישי , ללימוד של אחד על אחד, או בקבוצות קטנות.

דרישות-

מוכנות לעבור סדנת הדרכה מרוכזת ביולי של 2-3 - מפגשים

חובה –  מוכנות לעבוד עם אנשים זקנים / וותיקים

              סבלנות רבה וניסיון בתחום הדרכה / או חינוכי-טיפולי

              ידע טוב בשימוש בסיסי במחשב

יתרון - ידע בהדרכה על מחשב / סלולר

         ידע בתוכנות עריכת תמונות / הכנת אלבומים / הכנת מצגות.

**קהילה וסביבה - 3 מלגות**

1**. ליווי פעילות אחר הצהרים בגן הקיימות**

הדרכה בנושאי קיימות את הבאים למקום.

פתיחה ותפעול של המבנים בזמן הפעילות.

מתן מענה לתקלות.

דרישות:

עבודה אחר הצהרים ובערבים- עד 4 שעות למפגש.

השתתפות בהכשרות

יחסי אנוש טובים ויכולת עבודה בצוות.

אחראיות

ניסיון בהדרכה

2. **הדרכה בקייטנות**

הדרכה בנושאי קיימות במהלך חודש יולי בקייטנות הגנים. 8:00- 13:30. ההדרכה מתקיימת בגן הקיימות ומכילה תחומים שונים של קיימות מעשית.

הדרכה יומית של גנים.

הקמה ופירוק של מתחמי הפעילויות

פתיחה ונעילה של גן הקיימות.

דרישות:

עבודה במהלך כל חודש יולי.

ניסיון בהדרכה

השתתפות בהכשרות

אחראיות

יחסי אנוש טובים ויכולת עבודה בצוות

ידע בנושאי קיימות מעשית.

3. **ליווי גינות קהילתיות או פרויקטים מקיימים בישובים**

מפגש אחת לשבועיים בגינה או באתר אחר לפי הפרויקט המדובר.

בניית תוכנית המפגשים והתוכן.

קשר עם הקהילה.

יוזמה ופיתוח של רעיונות חדשים.

תכלול של הגורמים המעורבים בפרויקט: ועד הישוב, ועדות אחרות הרלוונטיות, גורמים במועצה, גני הילדים, נוער וכו'.

דרישות:

עבודה אחר הצהרים – שעתיים פעם בשבועיים או ימי שישי בבוקר.

ניסיון בהדרכה

השתתפות בהכשרות

אחראיות

יחסי אנוש טובים ויכולת עבודה בצוות

ידע בנושאי קיימות מעשית.

**המחלקה לשירותים חברתיים משגב - מלגה 1**

**תכנית חונכות וליווי לילדים ונוער בסיכון**

מטרת התכנית: יצירת קשר משמעותי עם הילד/ הנער . מדובר בילדים ובני נוער הסובלים מקשיים אישיים / חברתיים / משפחתיים וזקוקים לדמות תומכת מהעולם הבלתי פורמלי על מנת להעצים אותם ולקדם אותם.

מהלך התכנית: העו"סיות במחלקה יאתרו ילדים ובני נוער אשר משפחותיהן מוכרות במחלקתנו ויציעו להם לקבל ליווי ע"י חונך כאשר תבוצע התאמה בין החונך לילד. הסטודנטים יקיימו מפגשים שבועיים עם הילדים של שעתיים בשבוע. בחופשים ניתן להעלות את תדירות המפגשים.

דרישות התפקיד: ניסיון בתחום חינוכי- טיפולי יתרון. תינתן עדיפות לסטודנטים מתחומים טיפוליים

פניות לקיום מפגשים אחת לשבוע בבית המשפחה במשך 8 חודשים לפחות בשנה.

מפגשים שוטפים עם עו"ס המשפחה.

**דוברות וקשר עם הקהילה - מלגה 1**

**השתפות במיזם 'ויקימשגב' - האנציקלופדיה המקוונת של קהילת משגב**

מטרת התכנית: סיוע באיסוף חומרים מקהילת משגב כדי לתעד את הסיפור של המקום

מהלך התכנית: הסטודנטים יהיו שותפים לגיבוש דמותו של האתר והערכים שיפורסמו בו, וכן באיסוף החומר מתושבים, מוסדות, מזכירויות ועוד.

דרישות התפקיד: חיבה להיסטוריה ויכולת כתיבה

**פר"ח - פרוייקט חונכות - 15 מלגות**

**מלגות פר"ח פרויקט חונכות - 114 שעות חונכות**

במסגרת שיתוף הפעולה בין מ.א. משגב/מרכז הצעירים ומפעל הפיס – פר"ח ישתתף בהפעלת 15 סטודנטים ברשות במלגה מטעמו

פעילות פר"ח יערך ברחבי הארץ (לא במשגב) על פי מוסד הלימודים בו לומדים.

הסטודנטים של משגב יקבלו 10,000 ₪ לשנה לפעילות פר"ח ל- 114 שעות – 5,000 ₪ ממפעל הפיס , 5,000 ₪ מפר"ח

סטודנט שפונה לרכזת פר"ח צריך לציין שהוא תושב משגב כדי שיקבל את המלגה המוגדלת.

סה"כ 15 מלגות

**פירוט תהליכי המיון והקבלה:**

סטודנטים: מילוי טופס בקשה וצירוף מסמכים נדרשים לפי קריטריונים

* מועצה: בדיקת המסמכים
* סטודנטים שעומדים בקריטריונים מוזמנים לראיון אישי
* הצוות המראיין מקבל את ההחלטה, מי מתאים ומי לא

**פירוט תהליך בקרה ודיווח:**

* קשר שוטף של מנהל המחלקה עם הסטודנטים ועם האחראי על הפרויקט, פגישה אחת לחודש עם מנהלת מרכז הצעירים של משגב.
* הסטודנט מחויב להעביר דיווח נוכחות בכל סוף חודש, חתום על ידי אחראי הפרויקט
* מעקב נוכחות של המועצה (קובץ אקסל)

**תוכנית המיזם לשנת תשע"ח:**

היקף השעות: 100

היקף שעות לפר"ח 114